Већи део Епира је коначно прикључен Грчкој 1913. године, на основу грчких освајања током Првог балканског рата. Међутим, северни део Епира са изразито мешаним грчко-албанским становништвом је припао новооснованој Албанији, са чиме се Грци нису мирили, па је цело међуратно раздобље обележен бунама северноепирских Грка. Коначно, дато питање је решено после Другог светског рата, када је Грчка протерала Чам Албанце, као фашистичке колаборационисте, са југа, а примила много грчких пребеглица са севера Епира. После Другог светског рата грчки део Епира је постао засебна периферија у оквиру Грчке.